
Text rozhodnutia
Súd: Krajský súd Bratislava Spisová značka: 1S/110/2015 Identifikačné číslo súdneho spisu: 1015200719 Dátum vydania rozhodnutia: 30. 06. 2015 Meno a priezvisko sudcu, VSÚ: JUDr. Monika Valašíková PhD. ECLI: ECLI:SK:KSBA:2015:1015200719.1 Uznesenie Krajský súd v Bratislave v právnej veci žalobcu: CYBERGUN societé anonyme, so sídlom 9-1, rue Henri-Durant, 910 70 Bondoufle, Francúzsko, právne zastúpený: JUDr. Ján Havlát, advokát, Rudnayovo námestie č. 1, 811 01 Bratislava proti žalovanému: Finančné riaditeľstvo Slovenskej republiky, Lazovná 63, 974 01 Banská Bystrica o návrhu na odklad vykonateľnosti, takto r o z h o d o l : Krajský súd v Bratislave o d k l a d á vykonateľnosť rozhodnutia žalovaného č. 1100901/3/479146/2014 zo dňa 26.2.2015, v spojení s rozhodnutím Colného úradu Bratislava č. 1095264/1/389809/2014 zo dňa 25.8.2014 až do právoplatného rozhodnutia súdu vo veci samej. o d ô v o d n e n i e : Žalobca sa žalobou doručenou tunajšiemu súdu dňa 10.5.2015 domáhal preskúmania zákonnosti žalovaného č. 1100901/3/479146/2014 zo dňa 26.2.2015 v spojení s prvostupňovým rozhodnutím Colného úradu Bratislava č. 1095264/1/389809/2014 zo dňa 25.8.2014. Žalobca zároveň požiadal súd o odklad vykonateľnosti uvedeného rozhodnutia žalovaného. Ako dôvod tejto žiadosti uviedol, že existuje reálna ujma u žalobcu, ktorá by v konečnom dôsledku viedla k ochromeniu chodu žalobcu. Výšku skladného (82.188,60 eur) považuje žalobca za neprimeranú. Ďalej uviedol, že jej zaplatenie má pre žalobcu tvrdý a represívny efekt, ktorý žalobca považuje za neprimeraný k podstate prípadu. Podľa § 250c veta druhá O.s.p., na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Súd v súlade s cit. zákonom ustanovením rozhodol o žiadosti žalobcu spôsobom uvedeným vo výroku tohto uznesenia. Poučenie: Proti tomuto uzneseniu odvolanie nie je prípustné.

